Uavhengig av seremoniform så kan musikalske innslag, diktlesning, minnetaler, hilsener og visning av videoinnslag fra avdødes liv, sette et personlig preg på seremonien. Bilde av avdøde i dødsannonsen, på forsiden av programmet eller en egen minneside på internett er nye muligheter som stadig oftere tas i bruk.\r Valg av dekorasjoner og blomster kan fortelle mye om en person. For eksempel kan bruk av tang, tare og skjell fortelle en historie om nærhet til skjærgård og sjø. På samme måte kan mose, røtter og granbar symbolisere nærhet til skog, fjell og natur.\r Klubbfarger, drakter og flagg kan vise en annen sterk tilhørighet.